
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	28.07.2026.
	
	Nr. RD-26-289-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Rīgas valstspilsētas pašvaldības Izglītības, kultūras un sporta departamenta Kultūras pārvaldes 13.07.2026. vēstuli Nr. DIKS-26-1327-nd “Par satiksmi Rīgas pilsētas svētku “2026. gada Rīgas vasara” kultūras pasākumu programmas nodrošināšanā no 01.08.2026. līdz 31.08.2026.” un sabiedrības ar ierobežotu atbildību “Story Hub” 23.07.2026. iesniegumu par publiska pasākuma –  “Labā krasta svētki” –  norisi Grīziņkalna parkā 08.08.2026. no plkst. 12.00 līdz plkst. 23.00:
1. Noteikt, ka no 07.08.2026. plkst. 12.00 līdz 09.08.2026. plkst. 9.00 tiks aizliegta transportlīdzekļu (izņemot transportlīdzekļus ar speciālām Rīgas valstspilsētas pašvaldības Izglītības, kultūras un sporta departamenta Kultūras pārvaldes izsniegtām caurlaidēm (paraugs pielikumā)) apstāšanās un stāvēšana Ata ielā, posmā no ēkas Ata ielā 5 līdz ēkai Ata ielā 11.
2. Par pasākuma organizēšanu atbilstoši savai kompetencei atbild sabiedrības ar ierobežotu atbildību “Story Hub” kontaktpersona Marta Kontiņa (tālrunis 29343143; 
e-pasts: info@storyhub.lv).
3. Rīgas valstspilsētas pašvaldības policijai uzraudzīt apstāšanās un stāvēšanas noteikumu ievērošanu un sabiedrisko kārtību 1. punktā minētajā vietā norādītajā laikā.
4. Pasākuma organizatorei – sabiedrībai ar ierobežotu atbildību “Story Hub” nodrošināt:

4.1. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

4.2. operatīvā transporta satiksmi;

4.3. sabiedrisko kārtību pasākuma norises vietās norādītajā laikā;

4.4. 1. punktā minētās teritorijas sakopšanu trīs stundu laikā pēc pasākuma beigām.

5. Sabiedrībai ar ierobežotu atbildību “Rīgas luksofors” nodrošināt satiksmes organizācijas shēmu izstrādi, satiksmes organizācijas tehnisko līdzekļu izvietošanu un satiksmes organizācijas tehnisko līdzekļu montāžu un demontāžu.

6. Rīgas valstspilsētas pašvaldības Centrālās administrācijas Komunikācijas pārvaldei:

6.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālu resursos;

6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

